इनका मुख्य उद्देश्य उन बढ़े चुनिंदा उद्योगों के साथ काम करने का है जो बड़े पैमाने पर प्रभाव डालने में सक्षम हैं। नटराजन कहते हैं, ‘‘हम अपनी विशेषताएं उन समस्याओं को हम करने में प्रयोग करते हैं जिनका हम एक व्यवहार्य तरीके से समाधान दे सकते हैं।’’ ऐसी ही एक विकट समस्या थी स्वास्थ्यसेवा के उद्योग के लिये एआई उत्पादों का निर्माण करना। हालांकि स्वास्थ्यसेवा के पेशेवरों के साथ विस्तृत विचार-विमर्श के बाद नटराजन इस नतीजे पर पहुंचे कि इस उद्योग को अभी तक बहुत कम प्रतिनिधित्व मिल पाया है। वे कहते हैं, ‘‘हम अपने लगभग 70 फीसदी उपकरण विदेशों से आयात करते हैं। हालांकि इन उत्पादों की मांग तो बहुत है लेकिन दुर्भाग्य से अभी तक पारंपरिक व्यवसाइयों या स्टार्टअप्स की नजर इस ओर नहीं पड़ी है।’’ स्वास्थ्यसेवा उद्योग के लिये उत्पादों का निर्माण करते समय मुख्यतः एक विशेष अंतःविषयी दृष्टिकोंण की आवश्यकता होती है जहां विभिन्न विशेज्ञताएं आपस में मिलकर काम करती हैं। आप चाहे जिस भी उत्पाद का निर्माण कर रहे हों आपके पास हार्ड इंजीनियरिंग, वैज्ञानिक और चिकित्सा के क्षेत्र की विशेषज्ञता होना एक जरूरी शर्त है। ‘‘यही एक मुख्य वजह है कि आप इस क्षेत्र में काम करने को तत्पर अधिक स्टार्टअप्स देखने में सफल नहीं होते हैं। भारत में किसी भी क्षेत्र में प्रारंभिक दौर में आने वाली बाधाओं की बहुतायत है। या किसी भी स्टार्टअप के लिये आदर्श स्थान नहीं है। लेकिन एक बार आप कुछ अलग करने में सफल रहे तो फिर आपके लिये संभावनाओं के असीद द्वार खुल जाते हैं।’’